CELEX: 62019TN0278
Language: el
Date: 2019-04-26 00:00:00
Title: Υπόθεση T-278/19: Προσφυγή της 26ης Απριλίου 2019 — Aurora κατά ΚΓΦΠ — SESVanderhave (M 02205)

24.6.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/71
            
         
      Προσφυγή της 26ης Απριλίου 2019 — Aurora κατά ΚΓΦΠ — SESVanderhave (M 02205)
      (Υπόθεση T-278/19)
      (2019/C 213/69)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Aurora Srl (Πάδοβα, Ιταλία) (εκπρόσωπος: L.-B. Buchman, δικηγόρος)
      
         Καθού: Κοινοτικό Γραφείο Φυτικών Ποικιλιών (ΚΓΦΠ)
      
         Αντίδικος ενώπιον του τμήματος προσφυγών: SESVanderhave NV (Tienen, Βέλγιο)
      
         Στοιχεία σχετικά με τη διαδικασία ενώπιον του ΚΓΦΠ
      
      
         Δικαιούχος του επίδικου κοινοτικού δικαιώματος επί φυτικής ποικιλίας: Η αντίδικος ενώπιον του τμήματος προσφυγών
      
         Επίδικο κοινοτικό δικαίωμα επί φυτικής ποικιλίας: Κοινοτικό δικαίωμα επί φυτικής ποικιλίας αριθ. EU 15118, ποικιλία ζαχαρότευτλου M 02205
      
         Διαδικασία ενώπιον του ΚΓΦΠ: Διαδικασία για την κήρυξη ακυρότητας
      
         Προσβαλλόμενη απόφαση: Απόφαση του τμήματος προσφυγών του ΚΓΦΠ της 27ης Φεβρουαρίου 2019 στην υπόθεση R A010/2013-RENV
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να αναγνωρίσει ότι η προσβαλλόμενη απόφαση προέβη σε εσφαλμένη εφαρμογή της απόφασης του Γενικού Δικαστηρίου (πέμπτο τμήμα) της 23ης Νοεμβρίου 2017 στην υπόθεση T-140/15·
               
            
                  —
               
               
                  να μεταρρυθμίσει την προσβαλλόμενη απόφαση, να ακυρώσει την απόφαση υπ’ αριθ. NN010 του ΚΓΦΠ, της 23ης Σεπτεμβρίου 2013, και να δεχθεί την ένσταση κατά του κύρους του υπ’ αριθ. EU 15118 κοινοτικού δικαιώματος επί φυτικής ποικιλίας την οποία προέβαλε η προσφεύγουσα στις 28 Αυγούστου 2012·
               
            και συνεπακόλουθα:
      
                  —
               
               
                  να κηρύξει εξ αρχής άκυρο το υπ’ αριθ. EU 15118 κοινοτικό δικαίωμα επί φυτικής ποικιλίας
               
            
                  —
               
               
                  να καταδικάσει το καθού στα δικαστικά έξοδα της προσφεύγουσας σύμφωνα το άρθρο 87 του Κανονισμού Διαδικασίας του Γενικού Δικαστηρίου, καθώς και στα δικαστικά έξοδα οποιουδήποτε παρεμβαίνοντος.
               
            
         Προβαλλόμενοι λόγοι
      
      
                  —
               
               
                  Παραβίαση των αρχών της ασφάλειας δικαίου και της προστασίας της δικαιολογημένης εμπιστοσύνης·
               
            
                  —
               
               
                  Παράβαση καθήκοντος και στέρηση δικαστικής προστασίας.